Lav et referat af nedenstående tekst:

Tekst:
Mandag den 4. april tages første spadestik til et af Europas største brintanlæg. Energi-, forsynings- og klimaminister Lars Chr. Lilleholt markerer starten på et byggeri, som om godt et år, når det står færdigt, vil levere grøn brint til industri og transportsektoren. Brintfabrikken, som skal opføres i Hobro, bliver rammen om et elektrolyseanlæg, der skal producere brint på basis af vindmøllestrøm. Det vil ske i perioder, hvor der er rigeligt af strøm i forhold til det aktuelle forbrug, og strømmen derfor er billig. Derved bliver det muligt at overføre den vedvarende energi fra vindmøller til brintbiler. Udover energiministeren deltager også Mariagerfjords borgmester, Mogens Jespersen og direktøren for Hydrogen Valley/CEMTEC Lars Udby, som har været drivende kræfter i at trække brintprojektet til Hobro. Den kommende brintfabrik forventes at kunne levere brint fra slutningen af 2017.

Referat:
Energiministeren tager i dag, mandag, første spadestik til en af Europas største brintfabrikker. Fabrikken skal levere brint fra 2017.